Здавалася, не так ўжо складана паклапаціцца аб сабе і сваіх блізкіх — проста выбіраць у крамах правільныя прадукты. Але сёння, відаць, ужо трэба вучыць беларусаў, чым напаўняць спажывецкі кошык і што падаваць на стол. Дэфіцыт вітамінаў, мінералаў, харчовых валокнаў, паўнавартасных жывёльных бялкоў, поліненасычаных тлустых кіслот – тыя праблемы, пра якія беларусам пастаянна нагадваюць вучоныя. Напэўна, вырашаць пытанні, звязаныя з фарміраваннем культуры харчавання, неабходна ўжо на самым высокім узроўні. Напрыканцы мінулага года распрацавана канцэпцыя дзяржаўнай палітыкі ў галіне здаровага харчавання на перыяд да 2020 года. Яе распрацоўшчык – Навукова-практычны цэнтр Нацыянальнай акадэміі навук Беларусі па харчаванні.